Hemeserekê Pêroyî yê HDPyî yo verên Selahattîn Demîrtaşo ke zîndan de sey rehîn yeno tepiştene yewna dewa ra cezaya 2 serran û 6 aşman dîyaye ci.
Dewaya ke bi îdîaya Demîrtaşî Serdozgerê Komere yê Anaqara yê dewrî Yuksel Kocaman sey hedefî ramonayo amebî akerdene, roniştişê ci yê qerarî ame kerdene.
Demîrtaş Zîndanê Edîrne ra bi sîstemê SEGBÎSî tewrê mehkeme bi û avûkatê ci zî roniştiş de amede bî. Heyetê Mehkeme bi sûcdarîya wezîfedarê dewlete sey sey hedefî ramojnayî cezaya 2 serran û 6 aşman dîyaye Demîrtaşî.
